钦定古今图书集成/明伦汇编/氏族典/第472卷 > 蔡襄
## 钦定古今图书集成/明伦汇编/氏族典/第472卷 > 蔡襄

按《宋史蔡襄传》：“襄字君谟，兴化仙游人。举进士，为西
京留守推官，馆阁校勘。范仲淹以言事去国，余靖论
救之，尹洙请与同贬，欧阳修移书责司谏高若讷，由
是三人者皆坐谴。襄作《四贤一不肖诗》，都人士争相
传写。庆历三年，三人列荐之，命知谏院。襄论事无所
回挠，以母老，求知福州，改福建路转运使，迁龙图阁”
直学士、知开封府。襄精吏事，谈笑剖决，破奸发隐，吏
不能欺。以枢密直学士再知福州。乞为杭州，拜端明
殿学士以往。治平三年，丁母忧，明年，卒。襄工于书，为
当时第一。乾道中，赐谥“忠惠。”